**OBRAZLOŽENJE ZA**

**NACRT PRIJEDLOGA PRAVILNIKA O MJERILIMA ZA DAVANJE ODOBRENJA ZDRAVSTVENOM RADNIKU ZA SKLAPANJE POSLOVA IZ DJELATNOSTI POSLODAVCA**

Novim Pravilnikom o mjerilima za davanje odobrenja zdravstvenom radniku za sklapanje poslova iz djelatnosti poslodavca predlaže se uredno izvršavanje obveza iz radnog odnosa za poslodavca, kao osnovno mjerilo za davanje odobrenja za dopunski rad zdravstvenom radniku.

Cilj Pravilnika je da se svim zdravstvenim radnicima koji podnesu uredan zahtjev pod istim uvjetima omogući dopunski rad kod drugog poslodavca. Poslodavac za kojeg će zdravstveni radnik obavljati poslove u dopunskom radu mora ispunjavati minimalne uvjete za obavljanje zdravstvene djelatnosti čime se sprječava nezakonito obavljanje zdravstvene djelatnosti. Također, važno je da poslodavac ima točnu informaciju o vrsti poslova, mjesečnom broju sati i rasporedu dopunskog rada zdravstvenog radnika, da isti ne remeti radnikovo redovno obavljanje poslova iz ugovora o radu.

Također se predviđa kao povreda iz radnog odnosa obavljanje dopunskog rada bez odobrenja poslodavca, kada je to utvrdila zdravstvena inspekcija ili poslodavac.